text: Kortvarig strømafbrydelse i Esbjerg
  11 november 2013 kl. 06.32
  Hele Esbjerg blev mørkelagt tidligt mandag morgen. Strømafbrydelsen varede dog kun fire minutter, oplyser energiselskabet SE.
  Energinet forsyner Esbjerg med strøm, og selskabet havde et udfald på højspændingsnettet. Det betød, at der ikke kom strøm til SEs lokale net.
  Mange forbrugere klagede til politiet, men selv politiet blev sat ud af spillet.
  - Vi har problemer nok med at få vores egne systemer til at køre, sagde vagtchefen hos Syd- og Sønderjyllands Politi til dagbladet JydskeVestkysten.
  